सानफा एफा बिब्दिनो बिसोर रमान्सनि लैथोआव गोजोमना आज्रोम लाबोदोंमोन। बिब्दिनो खांखुवा सियाल जाकिर हुसेइना खाबु लायै मोनानि सोरदिंग्रा दाउ महरै सानफ्रोमबो रंजालिजों हांखुर जौमोन सोलेरनि रोहो-रोहो खामग्लिनाय गोर्बोखौ उफ्ले-उफ्ले सुग्लाय होफैयोमोन। गोबाव सम फिसाइनि अननाय मोनथ’यै रंजालियाबो हागौ हागौ गोर्बो खेवफ्रुसारना होसोमदोंमोन। सासेया गुबुन सासेनि अनगा सानसेबो थानो हाफेरै जालांदोंमोन। अम्बासि हरनि सेतना बिबारा बारग्लांनो लाफुनाय समावनो रंजालिखौ जाकिर हुसेइना मुजियारि “जेहाद”नि फानस्रोदजों फानब्रेनानै मुम्बाइयाव दोनखारलांदोंमोन।